Diari Oficial de la Generalitat Valenciana


Sumari del DOGV 4265, del 06-06-2002 (2002/5897)

ORDE de 20 de maig de 2002, de la Conselleria de Medi Ambient, per la qual es fa pública la línia de subvenció i l'import global màxim que finança per a l'any 2002 les activitats de voluntariat ambiental, convocada per Orde de 4 de desembre de 1996.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5897


Data del document
:   20-05-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * servei voluntari
    * voluntariat social
    * vigilància del medi ambient

ORDE de 20 de maig de 2002, de la Conselleria de Medi Ambient, per la qual es fa pública la línia de subvenció i l'import global màxim que finança per a l'any 2002 les activitats de voluntariat ambiental, convocada per Orde de 4 de desembre de 1996. [2002/X5897]
  
L'Orde de 4 de desembre de 1996, de la Conselleria d'Agricultura i Medi Ambient, va establir un règim de subvencions destinades a la realització d'activitats de voluntariat ambiental i es va convocar la concessió d'ajudes per a l'exercici de 1997.
  
L'article 1 de l'esmentada orde establix que la dotació anual per a establir un règim d'ajudes dependrà de l'assignació que, per a este règim d'ajudes, establisquen les corresponents lleis de pressuposts.
  
Vist que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les activitats de voluntariat ambiental, regulades per l'Orde de 4 de desembre de 1996, de la Conselleria d'Agricultura i Medi Ambient, s'han de finançar a càrrec del capítol IV, secció 14, servici 04, programa 442.40, línia T1337, dels pressuposts de la Generalitat Valenciana, amb un import global màxim de 520.048,21 euros, per a l'any 2002.
  
Article 2
  
La forma de pagament per a la convocatòria de l'any 2002, d'acord amb l'article 33.2 de la Llei de Pressuposts d'este any, s'adapta a les següents modalitats:
  
a) El pagament de les ajudes s'ha d'efectuar després de l'aprovació dels justificants presentats pel beneficiari amb la periodicitat que considere oportuna i sempre en un percentatge no inferior al 25% del total de la subvenció.
  
b) Els beneficiaris poden sol·licitar una bestreta en un percentatge mai no superior al 80% del total de la subvenció, i el pagament de les ajudes en este cas s'ha d'efectuar segons el règim següent:
  
- Fins a un 40% de l'import de la subvenció s'ha de lliurar una vegada concedida i aprovada l'ajuda.
  
- La resta, fins al 80% esmentat, s'ha d'abonar després de la comprovació de la correcta aplicació de la suma lliurada a l'actuació objecte de subvenció, segons la revisió realitzada pels servicis tècnics de la Conselleria de Medi Ambient, que expediran un certificat en este sentit.
  
c) La resta es pagarà quan el beneficiari justifique el compliment d'allò convingut, la presentació de la memòria final d'activitat i el pagament de la totalitat de despeses originades per les activitats subvencionades, com també la devolució de qualsevol material que haguera sigut cedit per la Generalitat Valenciana per a la realització de l'activitat.
  
DISPOSICIÓ FINAL
  
Esta orde entra en vigor el sendemà d'haver sigut publicada en el Diari Oficial de la Generalitat Valenciana.
  
València, 20 de maig de 2002
  
El conseller de Medi Ambient,
  
FERNANDO MODREGO CABALLERO